Autoriteti Kombëtar për Sigurinë Kibernetike (Shqipëri)

Autoriteti Kombëtar për Sigurinë Kibernetike (AKSK) është një institucion kryesor në strukturën e sigurisë së Republikës së Shqipërisë, përgjegjës për mbikëqyrjen dhe zbatimin e masave ligjore dhe teknike në fushën e sigurisë kibernetike. Themeluar me qëllim rritjen e besueshmërisë dhe sigurisë në lidhjet elektronike dhe rrjetet e informacionit, AKSK synon të krijojë një mjedis të sigurt elektronik në vend.

 Misioni dhe parimet 
Misioni i AKSK është të arrijë një nivel të lartë të sigurisë kibernetike në Republikën e Shqipërisë. Kjo arrihet nëpërmjet përcaktimit të masave të sigurisë, të drejtave dhe detyrimeve, dhe bashkëpunimit të ndërsjellë ndërmjet subjekteve që operojnë në fushën e sigurisë kibernetike. Institucioni garanton sigurinë për shërbimet e besuara dhe transaksionet elektronike, duke rritur efektivitetin e shërbimeve publike dhe private.

 Synimi 
Synimi i AKSK është të krijojë një institucion të besueshëm që zbaton ligjet dhe standardet teknike ndërkombëtare me tolerancë zero. Kjo përfshin rritjen e besueshmërisë për përdoruesit e nënshkrimit elektronik, identifikimit elektronik, dhe shërbimeve të besuara, si dhe përmirësimin e sigurisë në rrjetet e sistemit të informacionit në Shqipëri.

 Funksionet e AKSK 

 Regjistron/ akrediton Ofruesin e Shërbimit të Besuar dhe mbikëqyr veprimtarinë e tij.
 Inspekton metodat e gjenerimit dhe manaxhimit të çelësave publik, dhe certifikatave elektronike.
 Mbikqyr procesin e lëshimit të certifikatave të kualifikuara elektronike dhe implementimin e nënshkrimit elektronik, identifikimin elektronik dhe shërbimet e tjera të besuara.
 Garanton standardet mbi identifikimin e sigurt të individëve, të cilëve iu lëshohen certifikatat e kualifikuara elektronike.
 Përcakton masat e Sigurisë Kibernetike në nivel Kombëtar.
 Pikë qendrore kontakti në nivel kombëtar për operatorët përgjegjës në fushën e sigurisë kibernetike dhe bashkërendon punën për zgjidhjen e incidenteve të sigurisë kibernetike.
 Vepron në cilësinë e CSIRT-së kombëtar.
 Siguron ndihmë dhe mbështetje metodike për operatorët përgjegjës në fushën e sigurisë kibernetike.
 Kryen aktivitete ndërgjegjësimi dhe edukimi në fushën e sigurisë kibernetike.
 Autoriteti koordinon veprimtaritë e tij me institucionet e sigurisë dhe të mbrojtjes dhe bashkëpunon me CSIRT-të sektoriale dhe autoritetet ndërkombëtare në fushën e sigurisë kibernetike, nëpërmjet marrëveshjeve të përbashkëta, në përputhje me legjislacionin në fuqi.

 Historiku 

Autoriteti Kombëtar për Sigurinë Kibernetike (AKSK), i njohur më parë si Autoriteti Kombëtar për Certifikimin Elektronik dhe Sigurinë Kibernetike (AKCESK), ka operuar që nga fillimi i modernizimit teknologjik të Shqipërisë, nga viti 2015 deri në vitin 2023. 

Në vitin 2023, me propozimin e Kryeministrit Edi Rama (Këshilli i Ministrave), AKCESK u transformua në një infrastrukturë të posaçme për sigurinë kibernetike, duke ndryshuar dhe zgjeruar funksionet e tij për të përmbushur kërkesat e reja të sigurisë kibernetike në vend.

 Shikoni dhe 
 National Agency for Information Society (Albania)

Lidhje të jashtme 
Faqja zyrtare

 Referime 

Rama: Ndryshime në ligjin për sigurinë kibernetike, krijohet infrastruktura e posaçme

Qeveria ka gati projektligjin e ri, ngrihet Autoriteti për Sigurinë Kibernetike, drafti parashikon gjoba dhe pezullim aktiviteti për shkelësit